नई दिल्ली. दक्षिणी दिल्ली नगर निगम (ददिननि) ने गुुरुवार को बड़ा कदम उठाते हुए अंतरराष्ट्रीय पहलवान बहनें गीता फोगाट और बबीता फोगाट को स्वच्छता ब्रांड एंबेस्डर बनाने के एमओयू पर हस्ताक्षर किए। इस दौरान निगम के नेताओं और निगम आयुक्त पुनीत गोयल सहित वरिष्ठ अधिकारी भी मौजूद थे।
अब दाेनों बहनें ददिननि के स्वच्छ भारत मिशन से संबंधित निगम के संदेश का प्रचार-प्रसार करेंगी। फोगाट बहनों का कुश्ती जैसे क्षे़त्र में अपना विशेष स्थान बनाना हरियाणा के परीपेक्ष्य मेें महत्वपूर्ण है। हरियाणा मेें महिलाओं पर कुछ न कुछ पाबंदी लगाई जाती रही है और इस राज्य में लिंग अनुपात भी लड़कियों के लिए बेहतर नहीं है। डॉ. गोयल ने कहा कि फोगाट बहनों की चारों ओर लोकप्रियता है और हमारे निगम को इससे फायदा मिलेगा। आयुक्त ने विदेशों में अपने प्रवास का उल्लेख करते हुए कहा कि वहां की सफाई और हमारे देश की सफाई में बड़ा अंतर है। विदेशों में सप्ताह में दो दिन कूड़ा उठाया जाता है और एक दिन सड़कों की मशीनों से सफाई होती है। डॉ. गोयल ने विश्वास व्यक्त किया कि फोगाट बहनों के योगदान से हमारे निगम का फायदा होगा और स्वच्छता में हमारा रैंक सुधरेगा।
निदेशक सूचना प्रसार मुकेश यादव ने बताया कि ददिननि ब्रांड एंबेस्डर के चित्रों का इस्तेमाल प्रिंट और आउट डोर प्रचार में करेगा, उनकी आवाज में रेडियो स्पॉट एफएम चैनलों पर चलाए जाएंगे और उनके विजुअल टीवी चैनलों पर लाइव दिखाए जाएंगे। उन्होंने बताया िक इसके अलावा उनके कथन के साथ भी निगम की उपलब्धियों और स्वच्छ भारत मिशन और कचरा प्रबंधन की प्रगति का भी प्रचार किया जाएगा।
hin_Deva hin_Deva hin_Deva